ข้อบัญญัติองค์การบริหารส่วนตำบลหนองแวง เรื่อง การกำหนดเกณฑ์การลดหย่อนและการยกเว้นหรือลดภาษีบำรุงท้องที่ พ.ศ. 2550

ข้อบัญญัติองค์การบริหารส่วนตำบลหนองแวง
ข้อบัญญัติองค์การบริหารส่วนตำบลหนองแวง
เรื่อง
การกำหนดเกณฑ์การลดหย่อนและการยกเว้นหรือลดภาษีบำรุงท้องที่
พ.ศ.
๒๕๕๐[๑]
 

โดยที่เป็นการสมควรตราข้อบัญญัติองค์การบริหารส่วนตำบล
ว่าด้วยการกำหนดเกณฑ์การลดหย่อนและการยกเว้นหรือลดภาษีบำรุงท้องที่ในเขตองค์การบริหารส่วนตำบลหนองแวง

อาศัยอำนาจตามความในมาตรา ๒๒ (๑)
แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่
(ฉบับที่ ๓) พ.ศ. ๒๕๔๓ องค์การบริหารส่วนตำบลหนองแวง
โดยความเห็นชอบจากสภาองค์การบริหารส่วนตำบลหนองแวง และความเห็นชอบของนายอำเภอวัฒนานคร
จังหวัดสระแก้ว จึงออกข้อบัญญัติไว้ ดังต่อไปนี้

ข้อ ๑
ข้อบัญญัตินี้เรียกว่า ข้อบัญญัติองค์การบริหารส่วนตำบลหนองแวง
เรื่อง การกำหนดเกณฑ์การลดหย่อน และการยกเว้นหรือลดภาษีบำรุงท้องที่ พ.ศ. ๒๕๕๐

ข้อ ๒
ข้อบัญญัตินี้ให้ใช้บังคับในเขตองค์การบริหารส่วนตำบลหนองแวง
เมื่อได้ประกาศไว้โดยเปิดเผย ณ ที่ทำการองค์การบริหารส่วนตำบลหนองแวง
แล้วสามสิบวัน

ข้อ ๓
นับแต่วันที่ข้อบัญญัติฉบับนี้มีผลบังคับใช้เป็นต้นไป
บรรดา กฎ ระเบียบ ข้อบัญญัติอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดแย้งกับข้อบัญญัติฉบับนี้ให้ใช้ข้อบัญญัติฉบับนี้แทน

ข้อ ๔
บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลหนองแวง
และใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตนหรือประกอบกสิกรรมของตน ให้ลดหย่อนการชำระภาษีบำรุงท้องที่ได้ไม่เกินห้าไร่

ข้อ ๕
การลดหย่อนตามเกณฑ์ในข้อบัญญัตินี้ให้ได้รับการลดหย่อนสำหรับที่ดินอยู่ในตำบลใดตำบลหนึ่งแค่ตำบลเดียว

ข้อ ๖
ให้นายกองค์การบริหารส่วนตำบลหนองแวง
มีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบังคับ
ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้


ประกาศ
ณ วันที่ ๑๕ สิงหาคม พ.ศ. ๒๕๕๐
ทวี
พงษ์ประเสริฐ
นายกองค์การบริหารส่วนตำบลหนองแวง





















ปริยานุช/ผู้จัดทำ
๒๒
ตุลาคม ๒๕๕๒

นันท์นภัสร์/ตรวจ
๒๒
ตุลาคม ๒๕๕๒


[๑]
ราชกิจจานุเบกษา เล่ม ๑๒๖/ตอนที่ ๑๒๒ ง/หน้า ๗๕/๑๕ ตุลาคม ๒๕๕๒